<diacritize> Ibi ti mo ti n ronu bayii ni okunrin naa ti kigbe lairotele, ohun re si da bi igba ti jagidijagan irannse ba da nkan lule lati ibi giga; eru ba mi bi iyawo eni ti o lo si ojuu ogun, mo si n wariri bi igba ti alupupu ti o baje ba n gun ori oke, niotri igbe okunrin naa lagbara bi ti kinniun, o rin ile dodo bi ti ajanaku o gba igbo kankan bi igba ti reluwee ba n sunmo eti ilu ti o n fun feerekikankikan. Akoko yii ni mo too waa wo ogbenni naa daradara, iyalenu lo si je nigba ti mo ri i pe ore mi aye atijo ni, okunrin meta, akara-oogun, a-ba-olounje-ku, eni ti o ba agbako ja ninu igbo Irunmale, eni ti o rin irin-ajo ti Oke Langbodo bo, eni ti o wa si ile mi ni ijosi, ti irohin naa si gba gbogbo orile-ede yi kankan. Oun wo mi o bu si erin, emi naa si wo o erin ti enu emi naa jade. A mura a ki ara wa; ko si dagba ju ti atijo loju mi, sugbon ibon okunrin naa tubo dudu si i, o da bi aso kijipa agbalagba obinrin, ti won ti ra ki iya mi to wo ile oko, ti won si ti pa ni aro ni orisirisi igba, ti kijipa eleyiini dudu kelekele, bee ni fila akara oogun a maa wu mi, nitori igba ti oun ba ko isana ati ewe taba si inu re tan, ti oun ba si te fila naa si ipako, eleyiini a da bi eeso ori igi. Igba ti o ba si n koja nigba miran ti o ba te fila naa siwaju kongo, eleyiini a da bi idi opa itile, bee ni bi o ba n se faari nigba miran, oun a te fila yi si eba eti, eleyiini a si da bi akengba ori ope. <yor>Ibi tí mo ti ń ronu báyìí ni ọkùnrin náà ti kígbe láìròtẹlẹ, ohùn rẹ sí dà bí ìgbà tí jàgídíjàgan ìranńṣẹ bá da ǹkan lulẹ láti ibi gíga; ẹrù bá mi bí ìyàwó ẹni tí ó lọ sí ojúu ogun, mo sì ń wárìrì bi ìgbà tí alùpùpù tí ó bàjẹ bá ń gun orí òkè, níotrí igbe ọkùnrin náà lágbára bi ti kìnnìún, ó rin ilẹ dòdò bi ti àjànàkú ó gba igbó kankan bí ìgbà tí rélùwéè bá ń súnmọ etí ìlú tí ó ń fún fèèrèkikankikan. Akókò yìí ni mo tóó wáá wo ọgbẹnni náà dáradára, ìyàlẹnu ló si jẹ nígbà tí mo rí i pé ọrẹ mi ayé àtijọ ni, ọkùnrin mẹta, àkàrà-oògùn, a-bá-olóúnjẹ-kú, ẹni tí ó bá àgbákò jà nínú igbó Irúnmalẹ, ẹni tí ó rin ìrìn-àjò ti Òkè Láńgbòdó bọ, ẹni tí ó wá si ilé mi ní ijọsí, ti irohin náà si gba gbogbo orílẹ-èdè yí kankan. Òun wò mí ó bú si ẹrin, emi náà sì wò ó ẹrín ti ẹnu èmi náà jáde. A múra a kí ara wa; kò sì dàgbà ju ti àtijọ lójú mi, ṣùgbọn ìbọn ọkùnrin náà túbọ dúdú sí i, ó da bí aṣọ kíjìpá àgbàlagbà obìnrin, tí wọn ti rà kí ìyá mi tó wọ ile ọkọ, ti wọn sì ti pa ní aró ní oríṣiríṣí ìgbà, ti kíjìpá eléyìínì dúdú kẹlẹkẹlẹ, bẹẹ ni fìlà àkàrà oògùn a máa wù mí, nítorí ìgbà tí òun bá kó ìṣáná àti ewé tábà sí inú rẹ tán, tí òun bá si tẹ fìlà náà sí ìpàkọ, eléyìínì a da bi èèso orí igi. Ìgbà tí ó bá si ń kọjá nígbà míràn tí ó bá tẹ fìlà náà siwájú kọǹgọ, eléyìínì a dà bí ìdí ọpá ìtìlẹ, bẹẹ ni bí ó bá ń ṣe fáàrí nígbà míràn, òun a tẹ fìlà yí sí ẹbá etí, eléyìínì a sì dà bí akèǹgbà orí ọpẹ. 